CELEX: 32016R0582
Language: bg
Date: 2016-04-15 00:00:00
Title: Регламент (ЕС) 2016/582 на Комисията от 15 април 2016 година за изменение на Регламент (ЕО) № 333/2007 по отношение на анализа на неорганичен арсен, олово и полициклични ароматни въглеводороди и някои критерии за оценка на анализа (Текст от значение за ЕИП)

16.4.2016   
               
               
                  BG
               
               
                  Официален вестник на Европейския съюз
               
               
                  L 101/3
               
            РЕГЛАМЕНТ (ЕС) 2016/582 НА КОМИСИЯТА
      от 15 април 2016 година
      за изменение на Регламент (ЕО) № 333/2007 по отношение на анализа на неорганичен арсен, олово и полициклични ароматни въглеводороди и някои критерии за оценка на анализа
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 11, параграф 4 от него,
      като има предвид, че:
      
                  (1)
               
               
                  С Регламент (ЕО) № 333/2007 на Комисията (2) се установяват методите за вземане на проби и за анализ за целите на официалния контрол на количествата на някои замърсители в храните.
               
            
                  (2)
               
               
                  Максимално допустимите количества на някои замърсители в храните са установени с Регламент (ЕО) № 1881/2006 на Комисията (3). Регламент (ЕС) 2015/1006 на Комисията (4) внесе изменение в Регламент (ЕО) № 1881/2006 с оглед определяне на максимално допустимите количества на неорганичен арсен и следователно е целесъобразно да се определят специфични процедури, свързани с анализа на неорганичния арсен.
               
            
                  (3)
               
               
                  Стандартът EN 13804, свързан с определянето на елементи и техните химични видове е актуализиран и следователно е целесъобразно да се актуализира по съответен начин позоваването на този стандарт.
               
            
                  (4)
               
               
                  Максимално допустимите количества на полициклични ароматни въглеводороди (ПАВ) в какаото на зърна и производните му продукти трябва да бъдат установени на база мазнини. Изпитвания за пригодност, извършвани за ПАВ референтната лаборатория на Европейския съюз, показват различия при определянето на съдържанието на мазнини. Поради това е целесъобразно да се хармонизира подходът за определяне на съдържанието на мазнини.
               
            
                  (5)
               
               
                  Съгласно становището на референтната лаборатория на Европейския съюз за тежки метали във фуражите и храните е целесъобразно да се измени определението на границата на количествено определяне и критериите за оценка, свързани с границата на откриване за методите за анализ на олово, кадмий, живак и неорганичен калай.
               
            
                  (6)
               
               
                  Целесъобразно е разпоредбите, свързани с методите за вземане на проби и за анализ да се прилагат също така и извън рамките на официалния контрол.
               
            
                  (7)
               
               
                  Поради това Регламент (ЕО) № 333/2007 следва да бъде съответно изменен.
               
            
                  (8)
               
               
                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
               
            ПРИЕ НАСТОЯЩИЯ РЕГЛАМЕНТ:
      Член 1
      Регламент (ЕО) № 333/2007 се изменя, както следва:
      
                  1)
               
               
                  Заглавието се заменя със следното:
                  
                     „Регламент (ЕО) № 333/2007 на Комисията от 28 март 2007 г. за установяване на методите за вземане на проби и за анализ за целите на контрола на количествата на микроелементите и замърсителите при преработката в храни“;
                  
               
            
                  2)
               
               
                  В член 1 параграф 1 се заменя със следното:
                  „1.   Вземането на проби и анализът за целите на контрола върху съдържанието на олово, кадмий, живак, неорганичен калай, неорганичен арсен, 3-MCPD и полициклични ароматни въглеводороди („ПАВ“), изброени в раздели 3, 4 и 6 от приложението към Регламент (ЕО) № 1881/2006, се извършват в съответствие с приложението към настоящия регламент.“;
               
            
                  3)
               
               
                  Приложението се изменя в съответствие с приложението към настоящия регламент.
               
            Член 2
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 15 април 2016 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 165, 30.4.2004 г., стр. 1.
      
         (2)  Регламент (ЕО) № 333/2007 на Комисията от 28 март 2007 г. за определяне на методите за вземане на проби и анализ за официалния контрол върху съдържанието на олово, кадмий, живак, неорганичен калай, 3-MCPD и бензо(a)пирен в храни (ОВ L 88, 29.3.2007 г., стр. 29).
      
         (3)  Регламент (ЕО) № 1881/2006 на Комисията от 19 декември 2006 г. за определяне на максимално допустимите количества на някои замърсители в храните (ОВ L 364, 20.12.2006 г., стр. 5).
      
         (4)  Регламент (ЕС) 2015/1006 на Комисията от 25 юни 2015 г. за изменение на Регламент (ЕО) № 1881/2006 по отношение на максимално допустимите количества на неорганичен арсен в храните (ОВ L 161, 26.6.2015 г., стр. 14).
      
         ПРИЛОЖЕНИЕ
         Приложението към Регламент (ЕО) № 333/2007 се изменя, както следва:
         
                     1)
                  
                  
                     Точка В.2.2.1. се заменя със следното:
                     „В.2.2.1.   Специфични процедури за олово, кадмий, живак, неорганичен калай и неорганичен арсен
                     
                     Аналитикът следва да гарантира, че пробите няма да бъдат замърсени по време на подготовката им. По възможност апаратурата и оборудването, които влизат в контакт с пробите, не следва да съдържат анализираните метали и следва да бъдат изработени от инертни материали, например пластмаси като полипропилен, политетрафлуороетилен (ПТФЕ) и други. Те трябва да бъдат почиствани с киселини, за свеждане до минимум на риска от замърсяване. Могат да се използват режещи ръбове от висококачествена неръждаема стомана.
                     Съществуват редица специфични процедури за подготовка на проби, които могат да бъдат използвани при разглежданите продукти. За онези аспекти, които не попадат изрично в обхвата на настоящия регламент, стандартът на CEN „Храни. Определяне на елементи и техните химични видове. Общи съображения и специфични изисквания“ (*) се счита за удовлетворителен, но други методи за пробоподготовка могат да са еднакво валидни.
                     По отношение на неорганичния калай е необходимо специално внимание, за да се подсигури преминаването на цялото количество в разтвора, предвид лесната загуба, особено в резултат от хидролиза до неразтворим вид хидратиран калаен(IV) оксид.
                     
                        (*)  Стандарт EN 13804:2013 „Храни. Определяне на елементи и техните химични видове. Общи съображения и специфични изисквания“Европейски комитет по стандартизация (CEN), Rue de Stassart 36, B-1050 Брюксел.“"
						
                  
               
                     2)
                  
                  
                     В точка В.2.2.2. „Специфични процедури за полициклични ароматни въглеводороди“, се добавя следният параграф:
                     „За анализ на ПАВ в какао и производни какаови продукти определянето на съдържанието на мазнини се извършва в съответствие с официален метод 963.15 на AOAC за определяне на съдържанието на мазнини в какао на зърна и производни продукти. Могат да бъдат прилагани равностойни процедури за определяне на мазнини, за които може да се докаже, че при използваната процедура за определяне на мазнините се получава равна (еквивалентна) стойност за съдържанието на мазнини.“
                  
               
                     3)
                  
                  
                     В точка В.3.1. „Дефиниции“, определението за „LOQ“ се заменя със следното определение:
                     
                                 „„LOQ“
                              
                              
                                 =
                              
                              
                                 Граница на количествено определяне, най-ниското съдържание на аналита, което може да бъде измерено с разумна статистическа сигурност. Ако точността и прецизността на анализа са постоянни в концентрационен диапазон около границата на откриване, тогава границата на количествено определяне е числено равна на 10 пъти стандартното отклонение от средната стойност от определяния на матричната празна проба (n ≥ 20).“
                              
                           
               
                     4)
                  
                  
                     В точка В.3.3.1. „Критерии за оценка“, буква а) се заменя със следното:
                     
                                 „а)
                              
                              
                                 Критерии за оценка за методи за анализ на олово, кадмий, живак, неорганичен калай и неорганичен арсен
                                 
                                    Таблица 5
                                 
                                 
                                             Параметър
                                          
                                          
                                             Критерий
                                          
                                       
                                             Приложимост
                                          
                                          
                                             Храни, посочени в Регламент (ЕО) № 1881/2006
                                          
                                       
                                             Специфичност
                                          
                                          
                                             Без матрични или спектрални пречения
                                          
                                       
                                             Повторяемост (RSDr)
                                          
                                          
                                             HORRATr по-малки от 2
                                          
                                       
                                             Възпроизводимост (RSDR)
                                          
                                          
                                             HORRATR по-малки от 2
                                          
                                       
                                             Възстановяване
                                          
                                          
                                             Прилагат се разпоредбите на точка Г.1.2
                                          
                                       
                                             LOD
                                          
                                          
                                             = три десети от LOQ
                                          
                                       
                                             LOQ
                                          
                                          
                                             Неорганичен калай
                                          
                                          
                                             ≤ 10 mg/kg
                                          
                                       
                                             Олово
                                          
                                          
                                             МДК ≤ 0,01 mg/kg
                                          
                                          
                                             0,01 < МДК ≤ 0,02 mg/kg
                                          
                                          
                                             0,02 < МДК < 0,1 mg/kg
                                          
                                          
                                             МДК ≥ 0,1 mg/kg
                                          
                                       
                                             ≤ МДК
                                          
                                          
                                             ≤ две трети от МДК
                                          
                                          
                                             ≤ две пети от МДК
                                          
                                          
                                             ≤ една пета от МДК
                                          
                                       
                                             Кадмий, живак, неорганичен арсен
                                          
                                          
                                             МДК е < 0,100 mg/kg
                                          
                                          
                                             МДК е ≥ 0,100 mg/kg
                                          
                                       
                                             ≤ две пети от МДК
                                          
                                          
                                             ≤ една пета от МДК“
                                          
                                       
                           
               
                     5)
                  
                  
                     Точка В.3.2. се заменя със следното:
                     „В.3.2.   Общи изисквания
                     
                     Методите за анализ, използвани за целите на контрола върху храните, трябва да съответстват на разпоредбите на приложение III към Регламент (ЕО) № 882/2004.
                     Методите за анализ на общото съдържание на калай са подходящи за контрола на съдържанието на неорганичен калай.
                     За анализа на олово във вино се прилагат методите и правилата, установени от OIV (**), в съответствие с член 80, параграф 5 от Регламент (ЕС) № 1308/2013 (***).
                     Методите за анализ на общото съдържание на арсен са подходящи с цел наблюдение за контрол на съдържанието на неорганичен арсен. Ако общата концентрация на арсена е под максималното равнище за неорганичен арсен, не са необходими допълнителни изпитвания и се счита, че пробата е в съответствие с максималното равнище за неорганичен арсен. Ако общата концентрация на арсена е равна на или превишава максималното равнище за неорганичен арсен, се провеждат последващи изпитвания за определяне дали концентрацията на неорганичния арсен е над максималното равнище за неорганичен арсен.
                     
                        (**)  Organisation Internationale de la vigne et du vin (Международна организация по лозата и виното)."
						
                     
                        (***)  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (ОВ L 347, 20.12.2013 г., стр. 671).“"